Държавен вестник, бр. 41, 2005 г., стр. 29

Б Р О Й  41
Д Ъ Р Ж А В Е Н   В Е С Т Н И К
С Т Р .  29
МИНИСТЕРСТВО
НА ЕНЕРГЕТИКАТА
И ЕНЕРГИЙНИТЕ РЕСУРСИ
МЕМОРАНДУМ
ЗА РАЗБИРАТЕЛСТВО
между правителството на Република Бълга-
рия и правителството на Република Сърбия
(Одобрен с Решение № 252 от 8 април 2005 г. на
Министерския съвет. В сила за Република Бъл-
гария от 8 април 2005 г.)
Правителството на Република България и
правителството на Република Сърбия (в оста-
налата част на текста “страни”),
 в съответствие със законодателството на Ре-
публика България и законодателството на Ре-
публика Сърбия,
управлявани от желанието за разширяване
на сътрудничеството,
основаващи се на принципите за равноправ-
ност и взаимноизгодно сътрудничество,
с цел поддържане на разнообразни форми на
сътрудничество между фирми и организации от
двете страни,
постигнаха съгласие за следното:
Член 1
Страните ще си сътрудничат във:
създаването на благоприятни условия за
свързване на газопреносните системи на Репуб-
лика България и Република Сърбия посредст-
вом изграждането на междусистемна връзка по
линията Дупница—Димитровград—Ниш, за
доставки на природен газ през Република Бъл-
гария за Република Сърбия;
обмен на информация, която се отнася за
свързването на газопреносните системи.
Член 2
Страните в съответствие с националните си
законодателства и международните договори,
по които са страна, ще дадат подкрепа на уси-
лията за създаване на необходимите условия за
реализация на проекта по чл. 1 на всички субек-
ти, които участват в неговата реализация.
Член 3
Информацията, която може да се предоста-
вя за целите на изпълнението на този меморан-
дум, и редът на предоставянето є се определят
от действащото в двете страни законодателст-
во. Информацията, която страните получават
по време на изпълнението на меморандума, не
може да бъде използвана за сметка на и в про-
тиворечие с техните интереси.
Член 4
Страните не могат да предоставят правата и
задълженията си, които произтичат от този
меморандум, на трети лица без предварително
взаимно съгласие, което трябва да бъде пот-
върдено в писмен вид.
Член 5
Този меморандум може да бъде изменян или
допълван само със съгласието на двете страни,
изразено в писмена форма.
Член 6
Този меморандум влиза в сила от датата на
неговото подписване и ще действа за срок пет
години. Ако в срок шест месеца преди изтичане
на срока на действие на меморандума някоя от
страните не отправи писмено уведомление до
другата страна за неговото прекратяване, сро-
кът на действие ще се счита за автоматично
удължен за следващите пет години.
Член 7
В случай на прекратяване на действието на
този меморандум неговите клаузи ще останат
валидни по отношение на всички задължения
на страните, които са поети преди прекратява-
нето му и не са изпълнени по време на неговата
валидност.
Подписано в София на 8 април 2005 г. в два
идентични оригинални екземпляра, от които
всяка страна запазва един оригинал. Оригина-
лът на меморандума се състои от текста на
меморандума на български, сръбски и английс-
ки език. В случай на различия в тълкуването
предимство има текстът на английски език.
За правителството
За правителството
на Република
на Република
България:
 Сърбия:
Мирослав Севлиевски,
Радомир Наумов,
министър на
министър на
енергетиката и
енергетиката и
енергийните ресурси
минното дело
21069
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на На-
редба № 23 от 2001 г. за условията и изисква-
нията за представяне на хранителната ин-
формация при етикетирането на храните (ДВ,
бр. 53 от 2001 г.)
§ 1. В чл. 2 т. 1 се изменя така:
“1. данни за енергийната стойност и съдър-
жанието на белтъци, въглехидрати, мазнини,
хранителни влакнини, натрий, витамини и ми-
нерални вещества, наричани по-нататък в тек-
ста хранителни вещества;”.
§ 2. В чл. 4 се правят следните изменения и
допълнения:
1. В т. 1 след думите “се предлагат” се добавя
“като такива”.
2. Точка 2 се изменя така:
“2. храните, предназначени за снабдяване
на лечебни заведения за болнична помощ, рес-
торанти, столове и други места за обществено
хранене;”.
§ 3. В чл. 5 т. 1 се изменя така:
“1. натурални минерални или други води,
предназначени за консумация от човека;”.
§ 4. В чл. 7 се правят следните изменения и
допълнения:
1. Алинея 1 се изменя така:
“(1) Хранителната информация трябва да бъде:
1. представена на едно място върху етикета
или опаковката на храната;